Diari Oficial de la Generalitat Valenciana


Sumari del DOGV 3485, del 30-04-1999 (1999/2503)

ORDRE de 8 de març de 1999, de la Conselleria de Benestar Social, per la qual es convoquen tres beques per a la realització de pràctiques professionals d'informàtica en l'àmbit dels serveis socials.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2503


Data del document
:   08-03-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * informàtica
    * ajuda pública
    * suport econòmic
    * assignació per estudis
    * professió de la informàtica

ORDRE de 8 de març de 1999, de la Conselleria de Benestar Social, per la qual es convoquen tres beques per a la realització de pràctiques professionals d'informàtica en l'àmbit dels serveis socials. [1999/M2503]
  
La Conselleria de Benestar Social, en el marc de la política adreçada a la millora i l'especialització d'estudiants universitaris, convoca la concessió de tres beques perquè puguen accedir a la realització de pràctiques professionals d'informàtica en l'àmbit de l'administració pública.
  
Aquesta actuació es realitzarà en el marc del foment de les activitats formatives en serveis socials previstes com a objectius del programa pressupostari 313.10, Serveis Socials.
  
En virtut de les facultats que em confereixen el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei 5/1983, de Govern Valencià, de la Generalitat Valenciana, i el Decret 108/1992, de 6 de juliol, del Govern Valencià, pel qual es regula la concessió de beques
  
Ordene
  
Primer
  
Procedir a la convocatòria de concurs públic per a la concessió de tres beques per a la realització de pràctiques professionals d'informàtica, en la Direcció General de Serveis Socials de la Conselleria de Benestar Social.
  
Segon
  
Aprovar les bases que s'adjunten com a annex I d'aquesta ordre, per les quals s'ha de regir aquesta convocatòria, així com el model de sol·licitud adjunt com a annex II.
  
Tercer
  
La dotació econòmica de les beques anirà a càrrec de l'aplicació pressupostària 70.23.946.18.8, línia de subvenció 442/1999, "Foment, formació i participació social" del pressupost de despesa per a 1999, per un import global màxim de 4.050.000 pessetes.
  
Disposicions finals
  
Primera
  
S'autoritza la directora general de Serveis Socials perquè, en l'àmbit de les seues competències, adopte les mesures necessàries per al desplegament i l'aplicació d'aquesta ordre.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que esgota la via administrativa, s'hi podrà interposar un recurs contenciós administratiu, en el termini de dos mesos comptadors des de l'endemà de la publicació en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò disposat en l'article 46 de la Llei 29/1998, de 13 de juliol, de Jurisdicció Contenciosa Administrativa.
  
València, 8 de març de 1999
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases de la convocatòria per a la concessió de tres beques, per a la realització de pràctiques professionals d'informàtica en la Conselleria de Benestar Social
  
Primera. Objecte
  
Les beques tenen com a objectiu el suport a diversos projectes informàtics que suposen la incorporació de noves tecnologies en la relació entre els ciutadans i l'administració en l'àmbit dels serveis socials.
  
Segona. Sol·licitants
  
Podran optar a les beques les persones que tinguen aprovats tots els cursos del pla d'estudis d'Enginyeria Informàtica, Enginyeria Superior de Telecomunicacions o d'altres equivalents, reconeguts d'acord amb la normativa reguladora dels currículums i titulacions universitàries oficials.
  
Durant l'execució de les activitats objecte d'aquesta convocatòria, les persones beneficiàries no podran percebre cap tipus de retribució econòmica.
  
Tercera. Obligacions de les persones becàries
  
L'acceptació de la beca implica l'adquisició dels compromisos següents:
  
1. Complir les bases de la convocatòria i la resta de normes que hi siguen d'aplicació a conseqüència d'aquesta.
  
2. Començar el gaudi de la beca el dia que s'indique.
  
3. Realitzar l'activitat que és l'objecte d'aquesta convocatòria sota la supervisió de l'Àrea de la Direcció General de Serveis Socials.
  
4. Realitzar les tasques inherents a l'objectiu de la beca, d'acord amb la distribució que organitze l'òrgan que n'exerceix la tutela, amb un horari mínim de 35 hores setmanals.
  
5. Presentar un informe durant els 15 dies posteriors a l'acabament de cada semestre natural, el qual contindrà la menció dels treballs i dels estudis realitzats durant el període.
  
6. Declarar que està al corrent de les obligacions tributàries i de la Seguretat Social.
  
L'incompliment per part de la persona becària de les seues obligacions podrà originar la privació de la beca pel temps que en quede, sense perjudici de la resta de responsabilitats que hi siguen exigibles.
  
Quarta. Duració, import i forma de pagament
  
El període de duració de la beca serà en l'exercici econòmic de 1999, i començarà des de l'endemà de la notificació de la concessió fins a la fi de l'exercici econòmic de l'any 1999.
  
Mitjançant resolució motivada, i de conformitat amb les persones interessades, aquest període podrà ser prorrogat a l'exercici 2000 i fins un màxim de 12 mesos, incloent-hi el període de pròrroga, sempre que no canvien els requisits que en motivaren la concessió i amb l'habilitació prèvia del crèdit suficient en l'exercici 2000.
  
L'import total de cada beca puja a 150.000 pessetes mensuals brutes, amb un import total màxim d'1.350.000 pessetes cadascuna, tenint en compte el període de gaudi màxim estimat per aquest exercici de nou mesos.
  
Les quantitats citades estaran subjectes a les retencions que, d'acord amb la normativa tributària, hi procedisquen.
  
La forma de pagament serà mensual, amb un certificat previ de la directora general de Serveis Socials, que expresse el compliment de les activitats objecte de la beca.
  
Cinquena. Sol·licituds
  
Les persones que aspiren a la beca presentaran, en el termini de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, una sol·licitud d'acord amb el model que apareix en l'annex II, dirigida a la Direcció General de Serveis Socials, i que estarà a disposició de les -persones interessades a la Direcció General de Serveis Socials de la Conselleria de Benestar Social, situada al carrer de Colom 80, de València.
  
Les sol·licituds, una vegada emplenades, s'hauran de presentar al Registre General de la Direcció General de Serveis Socials o tramitar-les per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la instància, s'hi adjuntarà la següent documentació:
  
- Fotocòpia compulsada del document nacional d'identitat.
  
- Currículum en què constaran les dades personals, acadèmiques i professionals.
  
- Certificat de l'expedient acadèmic acreditatiu de la condició assenyalada en la base segona.
  
- Certificats o acreditacions de les circumstàncies que acrediten la preparació tècnica de la persona candidata.
  
- Declaració expressa responsable que no té cap relació laboral i que està al corrent en les seues obligacions tributàries i de la Seguretat Social.
  
- Declaració que no és beneficiària de cap beca d'igual o de semblant activitat.
  
Sisena. Selecció
  
Per a l'examen de les sol·licituds de beca es constituirà una comissió d'avaluació que elaborarà les oportunes propostes d'adjudicació de les beques, en el termini d'un mes comptador des de l'acabament del termini de presentació de les sol·licituds. Aquesta comissió estarà integrada pels membres següents:
  
- La cap d'Àrea de Serveis Socials,
  
- El cap del Servei d'Organització, Tècniques de Gestió i Informàtica de la Conselleria de Benestar Social, i
  
- Un tècnic o una tècnica del Servei d'Organització, Tècniques de Gestió i Informàtica de la Conselleria de Benestar Social.
  
Els membres de la comissió podran ser assessorats, en qualsevol cas, pel personal tècnic o professional que es considere necessari, el qual hi podrà assistir amb veu però sense vot.
  
La selecció de les persones becàries s'obtindrà per la puntuació que resulte de l'aplicació del barem següent:
  
- Expedient acadèmic. Es valorarà en relació amb la qualificació mitjana, de 0 a 4 punts.
  
- Cursos, assistència a jornades i/o congressos, de 0 a 2 punts.
  
- Experiència laboral en temes relacionats amb l'objecte de la convocatòria, com ara unes altres beques d'investigació, treballs d'investigació, experiència en treballs informàtics, publicacions. Es valorarà de 0 a 2 punts.
  
- Coneixements de valencià de grau elemental, mitjà o superior, de 0 a 0,50 punts.
  
- Coneixements d'altres llengües, amb especial consideració als oficials de la Unió Europea, de 0 a 0,50 punts.
  
- Entrevista, fins a un màxim de 3 punts, en què es valoraran els coneixements tècnics i l'experiència de les persones candidates.
  
No es valorarà cap mèrit que no estiga correctament documentat. La comissió d'avaluació podrà establir, si és el cas, i a la vista de les sol·licituds presentades, una puntuació mínima per poder accedir a la fase de l'entrevista.
  
Setena. Concessió
  
Les beques s'adjudicaran per resolució de la directora general de Serveis Socials, a la vista de la proposta de la comissió d'avaluació, en el termini màxim de cinc dies comptadors des de l'endemà de la data d'evacuació de la proposta. Si no hi ha resolució d'adjudicació en el termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió es notificarà a les persones interessades i serà publicada en el Diari Oficial de la Generalitat Valenciana.
  
Vuitena. Obligacions, incidències i tutoria de les persones becàries
  
La beca és incompatible amb el gaudi de qualsevol altra beca o ajuda que puga ser concedida per a aquesta o semblant activitat. La infracció d'aquesta regla deixarà sense efecte la beca.
  
La condició de persona becària no genera cap relació laboral ni contractual administrativa amb la Generalitat Valenciana.
  
Les persones becàries hauran de presentar la documentació acreditativa de tenir cobertura sanitària.
  
La Direcció General de Serveis Socials resoldrà les incidències que es produïsquen durant el període de gaudi de les beques, i podrà deixar-les sense efecte, amb l'audiència prèvia de la persona interessada, si hi ha incompliment de les obligacions d'aquesta o quan no es realitze l'activitat que va motivar la concessió o si deixara de reunir els requisits exigits.
  
La cap d'Àrea de serveis Socials ordenarà les activitats i establirà la dedicació de les persones becàries d'acord amb els criteris dels seus serveis i mitjans.
  
Davant de les incidències, de les renúncies, dels abandons o dels incompliments que deixen vacant una beca, s'hi procedirà a cobrir-la d'acord amb l'ordre establit en la borsa de reserva que resulte del procés de selecció.
  
ANNEX II
  
Model de sol·licitud
  
(Nom) ..., amb domicili a ... carrer de ..., número ..., amb document nacional d'identitat número ..., expedit a ... el dia ..., telèfon ..., assabentat/assabentada de l'ordre publicada en el DOGV número ... del dia ..., per la qual la Direcció General de Serveis Socials convoca tres beques per a la realització de pràctiques professionals d'informàtica a la Direcció General de Serveis Socials, i també de les condicions establides en les bases, en el seu nom,
  
- Em compromet a acceptar-les, a assistir als programes de treball que s'establisquen i a participar-hi plenament, si en resulte adjudicatari/adjudicatària.
  
- Declare que totes les dades personals, acadèmiques i professionals indicades a l'escrit són certes.
  
- Aporte la documentació següent:
  
- Fotocòpia compulsada del document nacional d'identitat.
  
- Currículum.
  
- Certificat de l'expedient acadèmic.
  
- Declaració expressa responsable que no gaudisc de cap beca o ajuda concedida per a aquesta o semblant activitat.
  
- Altres documents que acrediten la possessió de títols, de cursos, de seminaris, de conferències, de mèrits docents, d'investigació, etc. o professionals que s'hi adjunten.
  
- Declaració expressa responsable que expresse que no tinc cap relació laboral i que estic al corrent en les meues obligacions tributàries i de la Seguretat Social.
  
Sol·licite: Que es considere admesa aquesta instància i la resta de documentació a l'efecte del que estableix la convocatòria de beques.
  
València, ... de ... de 199 ...
  
(Signatura de la persona interessada)
  
DIRECCIÓ GENERAL DE SERVEIS SOCIALS
  
Carrer de Colom, 80 46159 València